ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে সার্বিক টিকাকরণে আরও একটি সাফল্য; ১৪ কোটির বেশি কোভিড-১৯ টিকার ডোজ দেওয়া হয়েছে
৯৯ দিনে ১৪ কোটির বেশি টিকার ডোজ দিয়ে ভারত দ্রুততম দেশ হয়ে উঠেছেে
দেশে গত ২৪ ঘন্টায় ২.১৭ লক্ষের বেশি রোগী করোনা মুক্ত
৫টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই
নতুন দিল্লি, ২৫ এপ্রিল, ২০২১
বিশ্বের বৃহত্তম টিকাকরণ অভিযানের অঙ্গ হিসেবে দেশে আজ পর্যন্ত ১৪ কোটির বেশি টিকাকরণ হওয়ায় আরও একটি উল্লেখযোগ্য সাফল্য অর্জিত হয়েছে।
প্রাথমিক তথ্য অনুযায়ী আজ সকাল ৭টা পর্যন্ত ১৪ কোটি ৯ লক্ষ ১৬ হাজার ৪১৭টি টিকার ডোজ দেওয়া হয়েছে। এরমধ্যে ৯২ লক্ষ ৯০ হাজার ৫২৮ জন স্বাস্থ্যকর্মী প্রথম ডোজ এবং ৫৯ লক্ষ ৯৫ হাজার ৬৩৪ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ১৯ লক্ষ ৫০ হাজার ২৫১ জন কর্মী প্রথম ডোজ এবং ৬২ লক্ষ ৯০ হাজার ৪৯১ জন কর্মী দ্বিতীয় ডোজ পেয়েছেন। এছাড়াও ৬০ বছরের বেশি বয়সী ৪ কোটি ৯৬ লক্ষ ৫৫ হাজার ৭৫৩জন সুফলভোগী প্রথম ডোজ এবং ৭৭ লক্ষ ১৯ হাজার ৭৩০ জন সুফলভোগী দ্বিতীয় ডোজ পেয়েছেন। একই ভাবে ৪৫-৬০ বছর বয়সী ৪ কোটি ৭৬ লক্ষ ৮৩ হাজার ৭৯২ জন সুফলভোগী প্রথম ডোজ এবং ২৩ লক্ষ ৩০ হাজার ২৩৮ জন সুফলভোগী দ্বিতীয় ডোজ পেয়েছেন।
আরও একটি উল্লেখযোগ্য সাফল্য হিসেবে ভারতে ৯৯ দিনে ১৪ কোটির বেশি কোভিড-১৯ টিকার ডোজ দেওয়া হয়েছে, যা টিকাকরণের দিক থেকে বিশ্বের দ্রুততম।
দেশে এখনও পর্যন্ত মোট টিকাকরণের ৫৮.৮৩ শতাংশই ৮টি রাজ্যে হয়েছে। টিকাকরণ অভিযানের ৯৯তম দিনে  ২৫ লক্ষ ৩৬ হাজার ৬১২টি টিকার ডোজ দেওয়া হয়েছে। এরমধ্যে ১৬ লক্ষ ৪৩ হাজার ৮৬৪ জন সুফলভোগী প্রথম ডোজ এবং ৮ লক্ষ ৯২ হাজার ৭৪৮ জন সুফলভোগী দ্বিতীয় ডোজ পেয়েছেন।
ভারতে আজ পর্যন্ত করোনায় সুস্থতার সংখ্যা দাঁড়িয়েছে ১ কোটি ৪০ লক্ষ ৮৫ হাজার ১১০। জাতীয় স্তরে সুস্থতার হার ৮৩.০৫ শতাংশ। অন্যদিকে, গত ২৪ ঘন্টায় সুস্থ হয়েছেন ২ লক্ষ ১৭ হাজার ১১৩ জন। ১০টি রাজ্যে আক্রান্তের হার ৮১.৭৩ শতাংশ।
দেশে গত ২৪ ঘন্টায় নতুন করে করোনায় আক্রান্ত হয়েছেন ৩ লক্ষ ৪৯ হাজার ৬৯১ জন। মহারাষ্ট্র, উত্তরপ্রদেশ, দিল্লি, কর্ণাটক, কেরালা, ছত্তিশগড়, পশ্চিমবঙ্গ, তামিলনাড়ু, গুজরাট ও রাজস্থান সহ ১০টি রাজ্যে আক্রান্তের হার ৭৪.৫৩ শতাংশ। মহারাষ্ট্রে একদিনেই আক্রান্ত হয়েছেন সর্বাধিক ৬৭,১৬০ জন। উত্তরপ্রদেশে আক্রান্তের সংখ্যা ৩৭,৯৪৪। অন্যদিকে, কর্ণাটকে একদিনেই আক্রান্ত হয়েছেন ২৯,৪৩৮ জন। ১২টি রাজ্যে কোভিডে আক্রান্তের দৈনিক রেখাচিত্র ক্রমশ ঊর্ধ্বমুখী।
দেশে সুস্পষ্টভাবে মোট করোনায় আক্রান্তের সংখ্যা ২৬ লক্ষ ৮২ হাজার ৭৫১ জন, যা মোট আক্রান্তের ১৫.৮২ শতাংশ। অবশ্য গত ২৪ ঘন্টায় সুস্পষ্টভাবে করোনায় আক্রান্তের সংখ্যা ১ লক্ষ ২৯ হাজার ৮১১টি কমেছে। ৮টি রাজ্যে সুস্পষ্ট ভাবে করোনায় আক্রান্তের হার দেশে মোট আক্রান্তের ৬৯.৯৪ শতাংশ।
জাতীয় স্তরে কোভিডে মৃত্যু হার কমে বর্তমানে দাঁড়িয়েছে ১.১৩ শতাংশ। দেশে গত ২৪ ঘন্টায় কোভিডে ২,৭৬৭ জনের মৃত্যু হয়েছে। এর মধ্যে ১০টি রাজ্যে মৃত্যু হার ৮০.২৩ শতাংশ। মহারাষ্ট্রে একদিনে সর্বাধিক ৬৭৬ জনের মৃত্যু হয়েছে। দিল্লিতে মারা গেছেন ৩৫৭ জন।
দেশে ৫টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – ত্রিপুরা, লাক্ষ্মাদ্বীপ, সিকিম, অরুণাচল প্রদেশ প্রভৃতি।
SDG/BD/AS/
(Visitor Counter : 140
রেলমন্ত্রক
অক্সিজেন এক্সপ্রেস দেশে ৭,১১৫ মেট্রিক টনের বেশি চিকিৎসা অক্সিজেন সরবরাহ করেছে
নতুন দিল্লি, ১৩ মে, ২০২১
সকল বাধা অতিক্রম করে এবং নতুন সমাধানের পথ অনুসন্ধানের মধ্যে দিয়ে ভারতীয় রেল বিভিন্ন রাজ্যে তরল চিকিৎসা অক্সিজেন সরবরাহের কাজ চালিয়ে যাচ্ছে । এখনও পর্যন্ত ভারতীয় রেল বিভিন্ন রাজ্যে ৪৪টি ট্যাঙ্কারের মাধ্যমে ৭,১১৫ মেট্রিক টনেরও বেশি তরল চিকিৎসা অক্সিজেন সরবরাহ করেছে ।
গতকাল অক্সিজেন এক্সপ্রেস ৮০০ মেট্রিক টন তরল চিকিৎসা অক্সিজেন সরবরাহের কাজ করেছে । এপর্যন্ত ১১৫টি অক্সিজেন এক্সপ্রেস তাদের যাত্রা সম্পূর্ণ করেছে এবং বিভিন্ন রাজ্যে ত্রাণ পৌঁছে দিয়েছে । অনুরোধকারী রাজ্যগুলিকে যতটা সম্ভব কম সময়ের মধ্যে তরল চিকিৎসা অক্সিজেন সরবরাহ করার প্রয়াস চালিয়ে যাচ্ছে ভারতীয় রেল ।
এপর্যন্ত ভারতীয় রেল মহারাষ্ট্রে ৪০৭ মেট্রিক টন, উত্তরপ্রদেশে প্রায় ১,৯০৭ মেট্রিক টন, মধ্যপ্রদেশে ৩৬১ মেট্রিক টন, হরিয়ানা. ১,১৩৫ মেট্রিক টন, তেলেঙ্গানায় ১৮৮ মেট্রিক টন, রাজস্থানে ৭২ মেট্রিক টন, কর্নাটকে ১২০ মেট্রিক টন এবং দিল্লিতে ২,৭৪৮ মেট্রিক টনের বেশি তরল চিকিৎসা অক্সিজেন সরবরাহ করেছে ।
দুর্গাপুর থেকে ৮০ মেট্রিক টন তরল চিকিৎসা অক্সিজেন নিয়ে প্রথম অক্সিজেন এক্সপ্রেসটি আজ তামিলনাড়ুতে পৌঁছেছে । এছাড়াও ৩,৯০০ মেট্রিক টন তরল চিকিৎসা অক্সিজেন নিয়ে আরও একটি অক্সিজেন এক্সপ্রেস জাতীয় রাজধানী অঞ্চলে পৌঁছেছে । আরও কয়েকটি অক্সিজেন বোঝাই এক্সপ্রেস ট্রেন আজ রাতের মধ্যে নির্দিষ্ট গন্তব্য স্থলের উদ্দেশ্যে যাত্রা শুরু করবে বলে আশা করা যাচ্ছে ।
CG/SS/RAB
(Visitor Counter : 159
স্বরাষ্ট্র মন্ত্রক
লাদাখি বর্ষীয়ান নেতাদের প্রতিনিধি দল দেখা করল কেন্দ্রীয় স্বরাষ্ট্র মন্ত্রী শ্রী অমিত শাহের সঙ্গে
নয়াদিল্লী, ২৭ সেপ্টেম্বর, ২০২০
লাদাখি বর্ষীয়ান নেতা, ভেনারাবল থিকসে রিনপোচে , শ্রী শ্রীথুপস্টান চিউওয়াং  এবং শ্রী শেরিং দোরজে @ লাকরুক  লে লাদাখের মানুষের তরফে ২৬শে সেপ্টেম্বর ২০২০ কেন্দ্রীয় স্বরাষ্ট্রমন্ত্রী শ্রী অমিত শাহের সঙ্গে দেখা করলেন। স্বরাষ্ট্র প্রতিমন্ত্রী শ্রী জি কিষাণ রেড্ডি এবং যুব বিষয়ক ও ক্রীড়া প্রতিমন্ত্রী শ্রী কিরেন রিজিজু-ও বৈঠকে উপস্থিত ছিলেন।
প্রতিনিধি দলকে আশ্বস্ত করা হয় যে ভাষা, জনসংখ্যা, ঐতিহ্য, ভূমি এবং চাকরি সংক্রান্ত সব বিষয় বিবেচনা করা হবে ইতিবাচক মনোভাব নিয়ে। ‘পিপলস মুভমেন্ট ফর কন্সটিটিউশনাল সেফ গার্ড আন্ডার সিক্সথ সিডিউল’-এর অধীনে লে এবং কার্গিল জেলার প্রতিনিধিদের নিয়ে গঠিত একটি বড় লাদাখি প্রতিনিধি দল এবং কেন্দ্রীয় স্বরাষ্ট্র মন্ত্রকের মধ্যে বৈঠক শুরু হবে এলএএইচডিসি, লে নির্বাচনের ১৫ দিন পরে। এই সূত্রে কোনও সিদ্ধান্ত নিতে হলে পরামর্শ করা হবে লে এবং কার্গিলের প্রতিনিধিদের সঙ্গে।
কেন্দ্রীয় স্বরাষ্ট্রমন্ত্রী প্রতিনিধিদলকে আশ্বস্ত করেন যে ভারত সরকার লে এবং কার্গিলে এলএএইচডিসি-র ক্ষমতায়ণে দায়বদ্ধ এবং লাদাখ কেন্দ্রশাসিত অঞ্চলের মানুষের স্বার্থ সুরক্ষিত রাখবে। এই লক্ষ্যে সমস্ত পথ খোঁজা হবে।
ভারত সরকার লাদাখি মানুষের বিষয়ে সিদ্ধান্ত নিতে ভারতীয় সংবিধানের ষষ্ঠ তফসিলের অধীনে নির্দেশিত সুরক্ষা নিয়ে আলোচনা করতে প্রস্তুত।
প্রতিনিধিদল আসন্ন এলএএইচডিসি, লে নির্বাচন বয়কট প্রত্যাহারে সম্মত হয়েছে এবং এই নির্বাচন সুষ্ঠুভাবে পরিচালনা করতে সহায়তা করার প্রতিশ্রুতি দিয়েছে।
CG/AP/NS
(Visitor Counter : 121
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৮৫ কোটির মাইলফলক ছাড়িয়েছে
দেশে গত ২৪ ঘন্টায় ৬৮ লক্ষের বেশি টিকাকরণ
বর্তমানে সুস্থতার হার ৯৭.৭৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২৮ হাজার ৩২৬
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৩ হাজার ৪৭৬, যা মোট আক্রান্তের ০.৯০ শতাংশ
সাপ্তাহিক-ভিত্তিতে আক্রান্তের হার ১.৯৮ শতাংশ, যা গত ৯৩ দিন ৩ শতাংশের নীচে
নতুন দিল্লি, ২৬ সেপ্টেম্বর, ২০২১
দেশে গত ২৪ ঘন্টায় ৬৮ লক্ষ ৪২ হাজার ৭৮৬টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট ৮৫ কোটি ৬০ লক্ষ ৮১ হাজার ৫২৭টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭১,২৪৫
|
|
দ্বিতীয় ডোজ
|
|
৮৮,২৮,২৬৮
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৪৮,৯৯০
|
|
দ্বিতীয় ডোজ
|
|
১,৪৮,১০,২২১
|
|
১৮-৪৪ বছর বয়সী
|
|
প্রথম ডোজ
|
|
৩৪,৬৬,৮৪,০৩৫
|
|
দ্বিতীয় ডোজ
|
|
৭,৩৪,৩৬,৪৮৩
|
|
৪৫-৫৯ বছর বয়সী
|
|
প্রথম ডোজ
|
|
১৫,৫৯,৬৫,৬০৮
|
|
দ্বিতীয় ডোজ
|
|
৭,৩৫,৭১,৭৮০
|
|
৬০ বছরের বেশি বয়সী
|
|
প্রথম ডোজ
|
|
৯,৯৪,৬১,২০৭
|
|
দ্বিতীয় ডোজ
|
|
৫,৪৬,০৩,৬৯০
|
|
মোট
|
|
৮৫,৬০,৮১,৫২৭
দেশে গত ২৪ ঘন্টায় করোনা মুক্ত হয়েছেন ২৬ হাজার ৩২ জন। এর ফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ২৯ লক্ষ ২ হাজার ৩৫১।
একই ভাবে দেশে সুস্থতার হার দাঁড়িয়েছে ৯৭.৭৭ শতাংশ। এই হার ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৯১ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ২৮ হাজার ৩২৬।
দেশে সুস্পষ্টভাবে আক্রান্তের সংখ্যা বর্তমানে ৩ লক্ষ ৩ হাজার ৪৭৬। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৯০ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৪ লক্ষ ৮৮ হাজার ৯৪৫টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৬ কোটি ৩২ লক্ষ ৪৩ হাজার ২৪৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৯৮ শতাংশ, যা গত ৯৩ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ১.৯০ শতাংশ। দৈনিক-ভিত্তিতে আক্রান্তের হার গত ২৭ দিন ৩ শতাংশের নীচে এবং লাগাতার ১১০ দিন ৫ শতাংশের নিচে রয়েছে।
(CG/BD/AS/
প্রতিরক্ষামন্ত্রক
পূর্বাঞ্চলীয় বায়ুসেনা ঘাঁটি পরির্দশন বায়ুসেনা সেনা প্রধানের
নতুন দিল্লি, ২ সেপ্টেম্বর, ২০২০
বায়ুসেনা সেনা প্রধান আরকেএস ভাদোরিয়া আজ পূর্বাঞ্চলীয় বায়ুসেনা ঘাঁটি পরিদর্শন করেছেন।
পূর্বাঞ্চলীয় বায়ুসেনা ঘাঁটিতে পৌঁছানোর পর বায়ুসেনা সেনা প্রধানকে স্বাগত জানান বায়ুসেনা ঘাঁটির আধিকারিকরা। তাঁরা বায়ুসেনা ঘাঁটি সম্পর্কে অবহিত করেন বায়ুসেনা সেনা প্রধানকে। সফর কালে বায়ুসেনা সেনা প্রধান এই কেন্দ্রে কর্মরত বিমান যোদ্ধাদের সঙ্গে মতবিনিময় করেন। তিনি সমস্ত ক্ষেত্রে দক্ষতা বজায় রাখার জন্য বায়ুসেনা ঘাঁটি কর্মীদের সমন্বিত প্রচেষ্টার উচ্ছ্বসিত প্রশংসা করেন এবং তাদের যথাযথ দায়িত্ব পালনের জন্য আহ্বান জানান।
(CG/SS
আয়ুষ
আয়ুর্বেদ সহ প্রথাগত চিকিৎসা পদ্ধতির প্রসার ও উন্নয়নে ২৫টি দেশকে যুক্ত করা হল ভারতের উদ্যোগে
নয়াদিল্লি, ২৯ মার্চ, ২০২৩
জাতীয় আরোগ্য শীর্ষ বৈঠকের পাশাপাশি ‘বি২বি’ সম্মেলন ও প্রদর্শনী সম্প্রতি অনুষ্ঠিত হল আসামের গুয়াহাটিতে। সাংহাই সহযোগিতা সংগঠন -এ ভারতের সভাপতিত্বকালে এই সম্মেলন ও প্রদর্শনীর উদ্যোগ গ্রহণ করা হয় ভারতের আয়ুষ মন্ত্রকের পক্ষ থেকে। প্রথাগত চিকিৎসা ব্যবস্থার প্রসার ও উন্নয়নে ভারতের এই উদ্যোগ সংগঠনের ২৫টি দেশকে এক ছাতার তলায় নিয়ে আসার কাজে বিশেষভাবে সফল হয়। এর মধ্য দিয়ে অর্থনৈতিক বিকাশ প্রচেষ্টা, পরিবেশ সুরক্ষা ও সংরক্ষণ এবং স্বাস্থ্য সুরক্ষার লক্ষ্যমাত্রা পূরণের বিষয়গুলি সংগঠনভুক্ত দেশগুলিতে সফল হবে বলেই আশা করা হচ্ছে। সম্মেলনের বিভিন্ন পর্বে বিভিন্ন দেশের নেতৃবর্গের সক্রিয় উপস্থিতি ও অংশগ্রহণ বিশেষ উল্লেখের দাবি রাখে। মায়ানমারের স্বাস্থ্যমন্ত্রী ডঃ থেট খোয়িং উইন, মালদ্বীপের উপ-স্বাস্থ্যমন্ত্রী সোফিয়া মহম্মদ সঈদ এবং ভারতের আয়ুষ প্রতিমন্ত্রী ডঃ মুঞ্জপারা মহেন্দ্রভাই-এর সক্রিয় অংশগ্রহণ এবং চিন, রাশিয়া ও পাকিস্তানের ভার্চ্যুয়াল মঞ্চে উপস্থিতি বিশেষভাবে উল্লেখযোগ্য। শীর্ষ সম্মেলন ও প্রদর্শনীর উদ্বোধন করেন কেন্দ্রীয় আয়ুষ তথা বন্দর, জাহাজ চলাচল ও জলপথ মন্ত্রী শ্রী সর্বানন্দ সোনোয়াল।
ভারত সাংহাই সহযোগিতা সংগঠন-এর পূর্ণ সদস্যের মর্যাদা লাভ করে ২০১৭ সালে। এ বছরের জন্য সংগঠনের সভাপতিত্বের দায়িত্বভার ভারতের হাতে ন্যস্ত করা হয় গত বছরের ১৭ সেপ্টেম্বর তারিখে। ঐ সময় ভারতের প্রধানমন্ত্রী শ্রী নরেন্দ্র মোদী ঘোষণা করেছিলেন যে প্রথাগত অর্থাৎ, চিরাচরিত চিকিৎসা পদ্ধতি সম্পর্কে ভারত সাংহাই সহযোগিতা সংগঠন-এর এক বিশেষজ্ঞ কর্মীগোষ্ঠী গঠনের উদ্যোগ গ্রহণ করবে। এই লক্ষ্যে কেন্দ্রীয় আয়ুষ মন্ত্রক ইতিমধ্যেই বেশ কিছু উদ্যোগ গ্রহণ করেছে। যেমন, প্রথাগত চিকিৎসা পদ্ধতি সম্পর্কে চিকিৎসক ও চিকিৎসা বিশেষজ্ঞদের এক ভার্চ্যুয়াল সম্মেলন এবং বিশেষজ্ঞ কর্মীগোষ্ঠী গঠনের মতো উদ্যোগগুলি মন্ত্রকের উদ্যোগেই বাস্তবায়িত হয়।
সাংহাই সহযোগিতা সংগঠনের বি২বি সম্মেলনের অবসরে আয়ুর্বেদ ও প্রথাগত চিকিৎসা পদ্ধতির ক্ষেত্রে পারস্পরিক সহযোগিতা প্রসারের লক্ষ্যে ভারত মায়ানমারের সঙ্গে এক দ্বিপাক্ষিক আলোচনায় মিলিত হয়। এজন্য ভারতের আয়ুষ মন্ত্রক এবং মায়ানমারের স্বাস্থ্য মন্ত্রকের মধ্যে ইতিপূর্বে স্বাক্ষরিত মউটির মেয়াদ আগামী ২০২৬-এর ২৮ আগস্ট পর্যন্ত বাড়িয়ে দেওয়া হয়েছে। দ্বিপাক্ষিক এই আলোচনায় ভারতের পক্ষে নেতৃত্ব দেন কেন্দ্রীয় আয়ুষ মন্ত্রী শ্রী সর্বানন্দ সোনোয়াল এবং মায়ানমারের পক্ষে নেতৃত্ব দেন ঐ দেশের স্বাস্থ্যমন্ত্রী ডঃ থেট খোয়িং উইন।
এই সম্মেলনে অংশগ্রহণ করেন মোট ২১৪ জন প্রতিনিধি। তাঁদের মধ্যে ৮৩ জন ছিলেন সংগঠনভুক্ত ১৬টি দেশের প্রতিনিধি এবং ১৩১ জন ভারতীয় অংশগ্রহণকারী। সম্মেলন চলাকালীন ৩০টির মতো উপস্থাপনা পেশ করা হয়। এর মধ্যে ১৯টি ছিল সংগঠনভুক্ত অন্যান্য দেশগুলির এবং ১১টি উপস্থাপনার উদ্যোগ নেওয়া হয় ভারতের পক্ষ থেকে। সম্মেলনকালে আয়োজিত হয় মোট ১১টি অধিবেশনের।
অন্যদিকে, প্রদর্শনীতে অংশগ্রহণ করে শিল্প, শিক্ষা এবং আয়ুষ সংক্রান্ত ৫৬টি প্রতিষ্ঠান।
PG/SKD/DM/
(Visitor Counter : 63
উপ-রাষ্ট্রপতিরসচিবালয়
উপরাষ্ট্রপতি ইঞ্জিনিয়ারিং ছাত্রছাত্রীদের জন্য আবেগ ও সামাজিক দক্ষতার ওপর গুরুত্ব দিয়েছেন
নয়াদিল্লী, ৪মার্চ, ২০২১
উপরাষ্ট্রপতি শ্রী এম ভেঙ্কাইয়া নাইডু আজ ইঞ্জিনিয়ারিং ছাত্রছাত্রীদের জন্য প্রযুক্তিগত দক্ষতার পাশাপাশি আবেগ ও সামাজিক দক্ষতার ওপর গুরুত্ব দিয়েছেন। তিনি বলেছেন, এই দক্ষতাগুলির মধ্য দিয়ে দ্রুত পরিবর্তনশীল বিশ্বের সঙ্গে তারা নিজেদের মানিয়ে নিতে পারবেন।
আইআইটি তিরুপতির ষষ্ঠ প্রতিষ্ঠা দিবসে শ্রী নাইডু এই প্রতিষ্ঠানের ছাত্রছাত্রীদের সঙ্গে মতবিনিময় করছিলেন। তিনি পড়ুয়াদের সামাজিক প্রাসঙ্গিকতার সঙ্গে তাঁদের অর্জিত বিদ্যাকে যুক্ত করার আবেদন জানিয়েছেন। তিনি বলেছেন, ছাত্রছাত্রীরা নিজেদের ভবিষ্যত গড়ার সঙ্গে সঙ্গে এই প্রতিষ্ঠান থেকে তারা যে শিক্ষা ও দক্ষতা অর্জন করেছে তার সাহায্যে দেশে পরিবর্তন আনতে পারবে।
উপরাষ্ট্রপতি বলেছেন, বিজ্ঞান ও প্রযুক্তি মানুষের জীবনযাত্রার মানোন্নয়ন করবে। ভারতের পুনরুত্থান ও উচ্চাকাঙ্খার প্রতিনিধিত্ব আইআইটিগুলি করে থাকে। ইঞ্জিনিয়ারিং পাঠরত ছাত্রছাত্রীদের কর্মকুশলতা বাড়ানোর ওপর তিনি গুরুত্ব দিয়েছেন।
তিরুপতি শহরই হল ভারতের একমাত্র শহর যেখানে আইআইটি ও আইআইএসইআর রয়েছে। এই দুটি প্রতিষ্ঠান একযোগে কাজ করে দেশকে প্রগতির দিকে এগিয়ে যাবে। সব আইআইটির মধ্যে তিরুপতি আইআইটিতেই বি.টেক পাঠক্রমে ছাত্রীদের অংশগ্রহণ সবথেকে বেশি౼ ১৮ শতাংশ।
আইআইটি তিরুপতির নির্দেশক, ফ্যাকাল্টি, কর্মীবৃন্দ ও ছাত্রছাত্রীদের অভিনন্দন জানিয়ে শ্রী নাইডু বলেছেন, আগামীদিনে দেশ গড়ার কাজে তারা যে গুরুত্বপূর্ণ ভূমিকা রাখবে সে বিষয়ে তিনি আশাবাদী। অনুষ্ঠানে অন্ধ্রপ্রদেশের উপ মুখ্যমন্ত্রী শ্রী কে নারায়ণস্বামী, তিরুপতি আইআইটির নির্দেশক অধ্যাপক কে এন সত্যনারায়ণ, স্টুডেন্ট অ্যাফেয়ার্স বিভাগের ডিন অধ্যাপক এ মেহের প্রসাদ সহ বিশিষ্ট জনেরা উপস্থিত ছিলেন।
মানবসম্পদবিকাশমন্ত্রক
শিক্ষা মন্ত্রকের পক্ষ থেকে ডিজিটাল বিশ্ববিদ্যালয় নিয়ে ওয়েবিনারে চিন্তন শিবির : সকলের জন্য বিশ্বমানের উচ্চশিক্ষার সুযোগ-সুবিধা সুলভ করা
নয়াদিল্লি, ২২ ফেব্রুয়ারি, ২০২২
২০২২-এর কেন্দ্রীয় বাজেটে শিক্ষা ও দক্ষতা ক্ষেত্রের জন্য যে সমস্ত ঘোষণা করা হয়েছে তাতে শিক্ষা ও দক্ষতার সুযোগ-সুবিধার সম্প্রসারণ, গুণগতমানের শিক্ষার বিকাশ, দক্ষতা বৃদ্ধি এবং ডিজিটাল শিক্ষা ব্যবস্থার প্রসারে গুরুত্ব দেওয়া হয়েছে। এই লক্ষ্যে বাজেট ঘোষণাগুলির কার্যকর রূপায়ণ নিয়ে শিক্ষা ও দক্ষতা উন্নয়ন মন্ত্রকের পক্ষ থেকে এক চিন্তন শিবিরের আয়োজন করা হয়। এই চিন্তন শিবিরে ডিজিটাল শিক্ষা ও দক্ষতার ক্ষেত্রে পারদর্শিতার অমৃত মন্ত্রের মাধ্যমে আত্মনির্ভর হয়ে ওঠার বিভিন্ন দিক নিয়ে আলোচনা হয়। ওয়েবিনারের অঙ্গ হিসেবে সোমবার ‘ডিজিটাল বিশ্ববিদ্যালয় : বিশ্বমানের উচ্চশিক্ষার সুযোগ-সুবিধা সকলের কাছে সুলভ করা’ শীর্ষক এক সভার আয়োজন করা হয়।
প্রধানমন্ত্রী শ্রী নরেন্দ্র মোদী এই ওয়েবিনারের সূচনা করেন। ওয়েবিনারে শিক্ষাবিদ, সরকারি আধিকারিক ও শিল্পক্ষেত্রের বিশেষজ্ঞরা উপস্থিত ছিলেন। ‘ডিজিটাল বিশ্ববিদ্যালয় : বিশ্বমানের উচ্চশিক্ষার সুযোগ-সুবিধা সকলের কাছে সুলভ করা’ শীর্ষক সভায় পৌরোহিত্য করেন উচ্চশিক্ষা দপ্তরের সচিব শ্রী কে.সঞ্জয় মূর্তি। এছাড়াও, টেলিযোগাযোগ দপ্তরের সচিব শ্রী কে.রাজারমন সহ আইআইটি মাদ্রাজের অধিকর্তা অধ্যাপক ভি.কামাকোটি, বিশ্ববিদ্যালয় মঞ্জুরি কমিশনের চেয়ারম্যান অধ্যাপক এম.জগদেশ কুমার প্রমুখ সভায় বক্তব্য রাখেন।
ডিজিটাল বিশ্ববিদ্যালয় গড়ে তোলা সহ সরকারি-বেসরকারি অংশীদারিত্বের ভিত্তিতে এক সর্বাঙ্গীণ প্রযুক্তি-শিক্ষার অনুকূল পরিবেশ গড়ে তোলা, ডিজিটাল প্ল্যাটফর্ম, প্রাসঙ্গিক বিষয়সূচি প্রণয়ন, প্রশিক্ষণের জন্য এক উপযুক্ত কাঠামো গঠন, ভার্চ্যুয়াল ল্যাব এবং ডিজিটাল পদ্ধতিতে শিক্ষণ পদ্ধতির মূল্যায়ন নিয়ে বিশদে আলোচনা হয়। সভার আলোচকরা বিবিধ ভাষায় শিক্ষা, উপযুক্ত শিক্ষণ পদ্ধতি, শিক্ষণ অভিজ্ঞতার প্রয়োগ এবং উপযুক্ত শিক্ষার পরিবেশ গড়ে তোলার প্রয়োজনীয়তার ওপর জোর দেন।
ডিজিটাল এই বিশ্ববিদ্যালয় শিক্ষা ব্যবস্থার বিভিন্ন ক্ষেত্র যেমন অধ্যাপক-অধ্যাপিকাদের শিক্ষণ পদ্ধতির মানোন্নয়ন, কর্মসংস্থানের উপযোগী দক্ষতা বৃদ্ধি, স্থানীয় ভাষায় শিক্ষার বিষয়সূচি প্রণয়ন প্রভৃতি ক্ষেত্রে বর্তমান ফারাকগুলি দূর করবে। বিশ্ববিদ্যালয় মঞ্জুরি কমিশন এই ডিজিটাল বিশ্ববিদ্যালয়ের পৃষ্ঠপোষক হিসেবে কাজ করবে এবং ডিজিটাল শিক্ষা ব্যবস্থায় ভবিষ্যৎমুখী শিক্ষণ পদ্ধতির উন্নতি সম্পর্কে প্রয়োজনীয় পরামর্শ দেবে। তবে, কমিশন এই বিশ্ববিদ্যালয় পরিচালনায় নজরদারির কাজে থাকবে না।
ভারতের বর্তমান শিক্ষা ব্যবস্থায় এবং প্রযুক্তি-শিক্ষার ক্ষেত্রে ব্যাপক সুযোগ তৈরি হয়েছে। সেই অনুসারে, ডিজিটাল বিশ্ববিদ্যালয় গড়ে তোলার প্রয়াস সরকারের বিভিন্ন উদ্যোগ যেমন ভারত নেট, জাতীয় ডিজিটাল গ্রন্থাগার, ন্যাশনাল অ্যাকাডেমিক ডিপোজিটরি, অ্যাকাডেমিক ব্যাঙ্ক অফ ক্রেডিট, স্বয়ম, জাতীয় ডিজিটাল শিক্ষা কাঠামো এবং ন্যাশনাল এডুকেশন টেকনলজি ফোরাম-এর মতো কর্মসূচিগুলিকে এক ছাতার তলায় নিয়ে আসতে সাহায্য করবে।
ডিজিটাল এই বিশ্ববিদ্যালয়ের বিস্তারিত রূপরেখা ও রূপায়ণ পরিকল্পনা যেমন নিয়ন্ত্রণমূলক কাঠামো, অ্যাকাডেমিক লিডারশিপ, শিক্ষকমণ্ডলীর জন্য উপযুক্ত প্রশিক্ষণের মতো বিষয়গুলি নিয়ে যথা সময়ে পদক্ষেপ গ্রহণ করা হবে।
CG/BD/DM/
(Visitor Counter : 99
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১২ই অক্টোবর, ২০২১
দেশজুড়ে টিকাকরণ অভিযানে এ পর্যন্ত ৯৫ কোটি ৮৯ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৪,৩১৩ জন ।
বর্তমানে কোভিড মুক্ত হওয়ার হার ৯৮.০৪%।
গত চব্বিশ ঘন্টায় আরোগ্য লাভ করেছেন ২৬হাজার ৫শো ৭৯জন।
সারা দেশে এ পর্যন্ত মোট সুস্থ হয়েছেন ৩ কোটি ৩৩ লক্ষ ২০হাজার ৫৭ জন।
মোট সংক্রমিতের ১%র কম, মাত্র ০.৬৩% এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ১৪ হাজার ৯শো জন।
সাপ্তাহিক সংক্রমিতের হার ১০৯ দিন ধরে ৩ শতাংশের নিচে রয়েছে, বর্তমানে ১.৪৮%।
দৈনিক সংক্রমিতের হার গত ৪৩ দিন ধরে ৩ শতাংশের কম, আজ এই হার ১.২১%।
মোট নমুনা পরীক্ষা হয়েছে ৫৮কোটি ৫০লক্ষ।
CG/CB/SFS
(Visitor Counter : 117
প্রধানমন্ত্রীরদপ্তর
প্রধানমন্ত্রী বেঙ্গালুরু সাউথ-এর শততম জনঔষধি কেন্দ্র, নমো ফ্রি ডায়ালিসিস সেন্টার এবং চারটি ভ্রাম্যমাণ হেলথ ক্লিনিক চালু করার প্রশংসা করলেন
নয়াদিল্লি, ৮ মার্চ, ২০২৩
প্রধানমন্ত্রী শ্রী নরেন্দ্র মোদী বেঙ্গালুরু সাউথ-এর শততম জনঔষধি কেন্দ্র, নমো ফ্রি ডায়ালিসিস সেন্টার এবং চারটি ভ্রাম্যমাণ হেলথ ক্লিনিক চালু করার প্রশংসা করলেন।
সাংসদ শ্রী তেজস্বী সূর্যের ট্যুইটের জবাবে প্রধানমন্ত্রী বলেছেন :
“বেঙ্গালুরুর জন্য এক অসাধারণ কৃতিত্ব!”
PG/AP/DM
(
আবাসনএবংশহরাঞ্চলেরদারিদ্র্যদূরীকরণমন্ত্রক
নার্চারিং নেবারহুড চ্যালেঞ্জের ঘোষণা ; ২৫টি শহর তালিকাভুক্ত
নয়াদিল্লী, ১৮ ফেব্রুয়ারি, ২০২১
কেন্দ্রীয় আবাসন ও শহরাঞ্চল বিষয়ক মন্ত্রকের স্মার্ট সিটি মিশন বার্ণাড ভ্যান লির ফাউন্ডেশেন এবং কারিগরি অংশীদার সংস্থা ডাব্লুআরআই ইন্ডিয়ার সহযোগিতায় নার্চারিং নেবারহুড চ্যালেঞ্জের জন্য ২৫টি শহরের তালিকা তৈরি করেছে। সরকারের স্মার্ট সিটি মিশনের মাধ্যমে ৩ বছর মেয়াদী এই চ্যালেঞ্জের উদ্দেশ্যই হল শিশুদের জন্য এক অনুকূল পারিপার্শিক পরিবেশ গড়ে তোলা।
নার্চারিং নেবারহুড চ্যালেঞ্জের জন্য যে ২৫টি শহর তালিকাভুক্ত হয়েছে তারমধ্যে রয়েছে- আগরতলা, বেঙ্গালুরু, কোয়েম্বাটোর, ধর্মশালা, হায়দ্রাবাদ, ইন্দোর, কোচি, কোহিমা প্রভৃতি। তালিকাভুক্ত এই ২৫টি শহরকে স্মার্ট সিটি মিশনের আওতায় শিশুদের বেড়ে ওঠার অনুকূল বাতাবরণ গড়ে তোলার ক্ষেত্রে প্রয়োজনীয় কারিগরি সহায়তা দেওয়া হবে এবং বিভিন্ন ধরণের পরীক্ষা-নিরীক্ষার জন্য প্রয়োজনীয় দক্ষতা বৃদ্ধিতে সাহায্য করা হবে।
চ্যালেঞ্জের প্রথম পর্যায়ে ওই ২৫টি শহরের কর্তৃপক্ষ আবেদন জানাতে পারবে এবং প্রয়োজনীয় কারিগরি সহায়তার সুবিধা গ্রহণ করবে। এখনও পর্যন্ত এই চ্যালেঞ্জের জন্য ৬৩টি শহরের পক্ষ থেকে শিশুদের অনুকূল পরিবেশ গড়ে তোলার ক্ষেত্রে আবেদনপত্র পাওয়া গেছে। ছোট্ট শিশু ও তাদের পরিচর্যাকারীদের জন্য এক অনুকূল বাস্তবিক ও মনস্তাত্ত্বিক সুস্বাস্থ্যের পরিবেশের বিকাশে এই উদ্যোগ গ্রহণ করা হয়েছে। আবেদনকারী ৬৩টি শহরের মধ্য থেকে যোগ্যতা নিরূপন কমিটি ২৫টি শহরকে চিহ্নিত করেছে। এই শহরগুলিতে শিশুদের বেড়ে ওঠার অনুকূল পরিবেশ গড়ে তোলার পাশাপাশি আবাসিকদের জন্য যাতায়াতের উপযুক্ত করিডর, শহরাঞ্চলের বস্তি এলাকাগুলিতে অসুরক্ষিত শিশু ও তাদের পরিচর্যাকারীদের জন্য নিরাপদ পরিবেশ, বিদ্যালয়ে পঠন-পাঠনের পর বিদ্যালয়ে মাঠেই খেলাধুলার পরিবেশ গড়ে তোলার মতো প্রস্তাব রয়েছে।
মন্ত্রকের যুগ্ম সচিব এবং স্মার্ট সিটি মিশনের মিশন ডাইরেক্টর শ্রী কুনাল কুমার বলেছেন, শিশুদের জন্য শহরাঞ্চলে অনুকূল পরিবেশ গড়ে তুলতে শহরগুলিকে উৎসাহিত করতে এই উদ্যোগের মাধ্যমে পারিপার্শ্বিক অবস্থার মানোন্নয়নে অগ্রাধিকার দেওয়া হয়েছে। স্মার্ট সিটি মিশনের আওতায় নাগরিক কেন্দ্রিক উন্নয়নমূলক কর্মকান্ডের আরও প্রসারে এবং তাদের জীবনযাত্রার মানোন্নয়নে নার্চারিং নেবারহুড চ্যালেঞ্জ বড় ভূমিকা নেবে। প্রাথমিকভাবে শূন্য থেকে ৫ বছর বয়সী ১২ লক্ষেরও বেশি শিশুর জীবনযাপনের মানোন্নয়নে এই চ্যালেঞ্জের আওতায় পরীক্ষামূলকভাবে ৩০০টির বেশি কর্মসূচি গ্রহণ করা হয়েছে। উল্লেখ করা যেতে পারে কেন্দ্রীয় সরকার শহরাঞ্চলে সমস্ত দূর্দশাগ্রস্ত নাগরিক বিশেষ করে, ছোট শিশুদের জন্য সুযোগ-সুবিধা বাড়াতে সার্বিক উন্নয়নে অঙ্গীকারবদ্ধ। এই লক্ষ্যে গত বছরের চৌঠা জানুয়ারি সমস্ত ছোট শহর, রাজ্য রাজধানী ও অন্যান্য শহরগুলিকে নিয়ে নার্চারিং নেবারহুড চ্যালেঞ্জের সূচনা হয়।
সংখ্যালঘুবিষয়কমন্ত্রক
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি ২০২০-র হজ যাত্রার প্রস্তুতি পর্যালোচনা করলেন
নয়াদিল্লি, ৪ অক্টোবর, ২০১৯
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি আজ নতুন দিল্লিতে ২০২০-র হজ যাত্রার প্রস্তুতি নিয়ে এক পর্যালোচনা বৈঠক করেন। বৈঠকে ২০১৯-এর হজ যাত্রার সফল সমাপ্তি নিয়েও আলোচনা হয়। উল্লেখ করা যেতে পারে, ২০২০-র হজ যাত্রীরা অনলাইনে ১০ অক্টোবর থেকে ১০ নভেম্বর পর্যন্ত হজ যাত্রার আবেদন জানাতে পারবেন।
শ্রী নাকভি বলেন, ২০২০-র হজ যাত্রায় যাওয়ার প্রক্রিয়া হবে পুরোপুরি অনলাইন বা ডিজিটাল পদ্ধতিতে। হজ পূণ্যার্থীদের ই-ভিসা দিতে প্রয়োজনীয় ব্যবস্থা গড়ে তোলা হচ্ছে। মোবাইল অ্যাপের সাহায্যেও হজ যাত্রার আবেদন জানানো যেতে পারে বলে তিনি জানান। শ্রী নাকভি আরও বলেন, আগাম ব্যবস্থা নিলে হজ যাত্রার প্রক্রিয়া আরও সুচারু রূপে সম্পন্ন হয়। হজ যাত্রার আয়োজকরা পোর্টালে ১ নভেম্বর থেকে ১ ডিসেম্বর পর্যন্ত আবেদন জানাতে পারবেন। আগেরবার হজ যাত্রায় ভারতের ২১টি শহর থেকে যাত্রীরা রওনা হয়েছিলেন। এবার আরও একটি শহর এই তালিকায় যুক্ত হয়েছে। অন্ধ্রপ্রদেশের বিজয়ওয়াড়া থেকেও পূণ্যার্থীরা এবার হজে যেতে পারবেন।
বিগত কয়েক বছরের তুলনায় ২০১৯-এর হজ যাত্রা সার্বিকভাবে সাফল্যের সঙ্গেই সম্পন্ন হয়েছে। হজ যাত্রার ইতিহাসে এই প্রথমবার ভারত থেকে ২ লক্ষ মুসলিম হজে গিয়েছিলেন। পূণ্যার্থীদের হজ যাত্রায় সরকারের পক্ষ থেকে কোন ভর্তুকি দেওয়া হয়নি। এবারের হজ যাত্রায় আগ্রহী মুসলিম মহিলারা কোন পুরুষ সঙ্গী ‘মেহরাম’ ছাড়াই হজে যাওয়ার আবেদন জানাতে পারবেন। তিনি আরও জানান, ভারত সরকারের অনুরোধে সৌদি কর্তৃপক্ষ ভারতের হজ কোটা বাড়িয়ে ২ লক্ষ করেছে। এর ফলে, আরও বহু সংখ্যক মুসলিম হজে যাওয়ার সুযোগ পেয়েছেন। ২০২০-র হজ যাত্রার জন্য মুম্বাইয়ের হজ হাউজে বিভিন্ন তথ্য প্রদানে ১০০টি টেলিফোন লাইন চালু করা হয়েছে বলেও তিনি জানান।
আজকের পর্যালোচনা বৈঠকে মন্ত্রকের সচিব শ্রী শৈলেশ ছাড়াও অতিরিক্ত সচিব শ্রী এস কে ডি বর্মন, হজ সংক্রান্ত যুগ্ম সচিব শ্রী জান-ই-আলম, সৌদি আরবে নিযুক্ত ভারতের রাষ্ট্রদূত শ্রী ঔসুফ সঈদ, ভারতীয় হজ কমিটির চেয়ারম্যান শ্রী শেখ জিন্না নবী, কমিটির সিইও শ্রী এম এ খান ছাড়াও বিভিন্ন মন্ত্রকের উচ্চপদস্থ আধিকারিকরা উপস্থিত ছিলেন।
SSS/BD/DM
(Visitor Counter : 64
প্রতিরক্ষামন্ত্রক
ডিআরডিও এবং ভারতীয় সেনাবাহিনী সফলভাবে দেশীয় প্রযুক্তিতে নির্মিত লেজার নিয়ন্ত্রিত এটিজিএম – এর পরীক্ষা করেছে
নয়াদিল্লি, ২৮ জুন, ২০২২
প্রতিরক্ষা গবেষণা ও উন্নয়ন সংস্থা  এবং ভারতীয় সেনাবাহিনী আর্মার্ড কোর সেন্টার অ্যান্ড স্কুলের সহায়তায় আমেদনগরে ২৮ জুন প্রধান যুদ্ধ ট্যাঙ্ক অর্জুন থেকে দেশীয় প্রযুক্তিতে নির্মিত লেজার নিয়ন্ত্রিত ট্যাঙ্ক বিধ্বংসী গাইডেড ক্ষেপণাস্ত্র - এর সফলভাবে পরীক্ষা করেছে। পরীক্ষা চলাকালীন এই ক্ষেপণাস্ত্র নিখুঁতভাবে নির্দিষ্ট লক্ষ্যে আঘাত হেনেছে।
দেশীয় প্রযুক্তিতে নির্মিত এই ক্ষেপণাস্ত্র যুদ্ধ ক্ষেত্রে ব্যবহৃত বিস্ফোরক বোঝাই যানবাহনকে আঘাত হানতে সক্ষম। অর্জুন ট্যাঙ্কের ১২০ মিলিমিটার রাইফেল থেকে এই ক্ষেপণাস্ত্র নিক্ষেপ করা সম্ভব হয়েছে।
প্রতিরক্ষা মন্ত্রী শ্রী রাজনাথ সিং ডিআরডিও এবং ভারতীয় সেনাবাহিনীকে সফলভাবে এই ক্ষেপণাস্ত্র পরীক্ষার জন্য অভিনন্দন জানিয়েছেন। এর ফলে, প্রধানমন্ত্রীর আত্মনির্ভর ভারত অভিযানে আরও একধাপ এগোনো সম্ভব হবে। প্রতিরক্ষা দপ্তরের গবেষণা ও উন্নয়ন শাখার সচিব এবং ডিআরডিও-র চেয়ারম্যান ডঃ জি সতীশ রেড্ডিও লেজার চালিত এই ক্ষেপণাস্ত্রের পরীক্ষা সফল হওয়ায় সংশ্লিষ্ট সকলকে অভিনন্দন জানিয়েছেন।
PG/CB/SB
(Visitor Counter : 127
যোগাযোগওতথ্যপ্রযুক্তিমন্ত্রক
১০০ শতাংশ গ্রামীণ এলাকায় ডাক ঘর প্রকল্পগুলির সুবিধা সুনিশ্চিত করতে ভারতীয় ডাক বিভাগ ফাইভ স্টার ভিলেজ প্রকল্পের সূচনা করেছে
নতুন দিল্লি, ১০ সেপ্টেম্বর, ২০২০
দেশের গ্রামীণ অঞ্চলে জনকল্যাণ মুখী ডাক প্রকল্পগুলির সুবিধা ছড়িয়ে দিতে ভারতীয় ডাক বিভাগ ফাইভ স্টার ভিলেজ নামে একটি প্রকল্প চালু করেছে। এই প্রকল্পের উদ্দেশ্যই হলো জনসাধারণের মধ্যে সচেতনতা গড়ে তোলা। ডাক বিভাগ একাধিক পণ্য ও পরিষেবা প্রদান করে থাকে। তবে, গ্রামের অনেক মানুষই সে সম্পর্কে ওয়াকিবহাল নন। তাই তাদের মধ্যে সচেতনতা গড়ে তুলতেই এই ফাইভ স্টার ভিলেজ প্রকল্প চালু করা হয়েছে। ডাক ঘরের শাখা আফিসগুলি এই প্রকল্পের আওতায় ‘ওয়ান স্টপ শপ’ হিসেবে কাজ করবে।এই প্রকল্পের আওতায় এখান থেকেই সেভিংস ব্যাঙ্ক অ্যাকাউন্ট, রেকারিং ডিপোজিট অ্যাকাউন্ট খোলা যাবে। এমনকি সুরক্ষা সমৃদ্ধি অ্যাকাউন্ট , পিপিএফ অ্যাকাউন্টও খোলা যাবে। এছাড়াও ফান্ডেড পোস্ট অফিস সেভিংস অ্যাকাউন্ট, ইন্টিয়ান পোস্ট পেমেন্ট ব্যাঙ্ক অ্যাকাউন্ট খোলা সম্ভব হবে।
এই প্রকল্পের সূচনা অনুষ্ঠানে কেন্দ্রীয় যোগাযোগ প্রতিমন্ত্রী শ্রী সঞ্জয় ধোতরে জানান, আপাতত মহারাষ্ট্রে প্রথমিকভাবে চালু করা হচ্ছে। এখানে কি ধরণের সাফল্য আসে তা দেখে পরবর্তী সময়ে দেশব্যাপী এই প্রকল্প চালু করা হবে। তিনি বলেন, ডাক বিভাগ সাধারণ মানুষের জীবনে গুরুত্বপূর্ণ অঙ্গ। ভারতীয় ডাক বিভাগ কোভিড-১৯ এর জেরে উদ্ভুত পরিস্থিতিতে সাধারণ মানুষের হাতে প্রয়োজনীয় ওষুধ সরবরাহ করেছে।এমনকি এক জায়গা থেকে আরেক জায়গায় অর্থ পৌঁছে দিয়েছে। প্রধানমন্ত্রী শ্রী নরেন্দ্র মোদী শুধুমাত্র এই প্রকল্পের কথাই ঘোষণাই করেন নি, পাশাপাশি দ্রুত কার্যকরও করেছেন। ডাক বিভাগ তার বিশাল নেটওয়ার্কের মাধ্যমে সাধারণ মানুষের সেবায় নিরন্তর কাজ করে চলেছে। কেন্দ্রীয় মন্ত্রী জানিয়েছেন, আত্মনির্ভর ভারত গঠন তখনই সম্ভব, যখন সমস্ত প্রকল্পের সুযোগ সুবিধা এক ছাতার তলায় নিয়ে আসা যাবে। সে লক্ষ্যে সরকার কাজ করে চলেছে। এদিনের অনুষ্ঠানে মহারাষ্ট্র সার্কেলের চিফ পোস্ট মাস্টার জেনারেল সহ একাধিক গুরুত্বপূর্ণ ব্যক্তিবর্গ উপস্থিত ছিলেন।
(CG/SS/SKD